Վիգէնին մասին կարելի է երկար, շատ երկար գրել: Կրնամ հանգիստ խղճով ըսել, որ նման ոգեղէն ու տարածուն իմացութեամբ, այդչափ Մարդ մարդիկ իսկապէս յաճախ չեն հանդիպիր: Ինչ խօսք, մենք՝ զինքը ճանչնալու պատիւը ունեցածներս, ամէն մէկս ունինք մեր ընկալած Վիգէնը, որ հիմա կը պարուրէ մեր հոգին ու տեսակ մը անհասանելի է ուրիշին: Սակայն անոր համամարդկայնութիւնը անհերքելի է բոլորին համար: